❓ пострадах при птп, но полицейските органи не са ме отразили в протокола за птп като пострадало лице, тъй като травмите ми бяха установени по-късно. какво мога да направя?
когато травмите бъдат установени не непосредствено след катастрофата, а в някакъв по-късен момент, пострадалият може да подаде молба до полицията с искане да бъде издаден нов протокол за птп или друг документ (например удостоверение), в който да бъде отбелязано, че той е пострадало от катастрофата лице.
за целта е необходимо пострадалият да приложи доказателства за травмите си (медицински документи), като е препоръчително да бъде представено и съдебно-медицинско удостоверение от съдебен лекар – за доказване на причинно-следствената връзка между птп-то и установените на по-късен етап травми. отделно от това, пострадалият може да подаде жалба до прокуратурата във връзка с настъпилото птп, като в хода на разследването също може да бъде доказано, че травмите са вследствие от птп-то.